دار الاوبرا المصريه

دار الاوبرا الجديده هو الاسم المجازى لل "المركز الثقافى التعليمى" اللى اتبنى فى ارض الجزيرة فى القاهره سنة 1988 بمنحه يابانية من وكالة جايكا. أن وكالة جايكا لا تمنح معونات لمشاريع ترفيهيه لكن لمشاريع تنمويه و صحيه بس، سُمّيت دار الاوبرا الجديده رسمى "المركز الثقافى و التعليمى".

بعد ما احترق مبنى دار الاوبرا الخديويه فى 28 اكتوبر 1971 بقيت مصر بلا دار اوبرا، لكن بعد سبعتاشر سنه فى ابريل 1983 وقت زيارة رئيس مصر حسنى مبارك لليابان قررت الحكومه اليابانيه اهداء مصر مركز ثقافى تعليمى لتوثيق العلاقات الوديه بين مصر و اليابان و كلفت شركة نيكن سيكى (Nikken Sekkei) الاستشاريه بتصميم المبنى و الاشراف على تنفيذه، و فى اغسطس 1983 عملت وكالة جايكا اليابانيه مباحثات مع مجموعة عمل مصريه كونها وزير الثقافه المصرى وقتها عبد الحميد رضوان لتنفيذ المشروع.

فى 31 مارس 1985 حط الرئيس المصرى حسنى مبارك حجر الاساس فى ارض الجزيره فى القاهره و ابتدت شركة كاجيما اليابانيه فى البنا اللى اخد تلت سنين، و خلص فى 31 مارس 1988 و اتفتح المركز يوم 10 اكتوبر 1988 و اتعملت حفلة افتتاح كبيره حضرها الرئيس المصرى و رئيس الوزرا و الوزرا و وزير الثقافه وقتها فاروق حسنى و مثقفين مصر. ما اتعزمش فى الحفله الشاعر مأمون الشناوى مؤلف "نشيد الجهاد" اللى كان نشيد الافتتاح و لا الاديب نجيب محفوظ اللى اخد جايزة نوبل فى الادب بعدها بكام يوم.
 المراكز الثقافية بالاوبرا 
 قصر الفنون وده مركز ثقافى ويعد معرض ضخم لكافة الاعمال الفنية التشكيلية وكمان ملحق بالقصر مكتبة فنية تهتم بالاساس بالفنون التشكيلية.
 مركز الهناجر للفنون ويحتوى على قاعة عرض ومسرح صغير للعروض الحرة.
 نقابة الفنانين التشكيلى
 مكتبة الاوبرا المزيكا وملحق بيها قاعة للعرض الفنى.
 مركز الابداع الفنى التبع وزارة الثقافة المصرية.
 متحف الفن المصرى الحديث
 المسرح الكبير الخاص بالعروض الأوبرالية والغنائيه الضخمة وجميعها تكون رسمية قد تم تجهيزه امنيا ضد الحرائق ويسع 1200 مقعد.
 المسرح الصغير ويختص بعرض الندوات والأمسيات الثقافية كمان العروض الفنية الصغيرة و مش الرسمية ويسع حوالى 500 مقعد.
 المسرح المكشوف خصص ده المسرح للعروض الصيفية والشبابية وتيلغ سعته حوالي600 مقعد و تمت عليه عروض محلية وعالمية كتيرة.

 الفرق المحلية التبع دار الاوبرا المصرية 
 فرقة باليه اوبرا القاهرة
 اوركسترا القاهره السيمفونى
 كورال اوبرا القاهرة
 فرقة اوبرا القاهرة.
 أوركسترا اوبرا القاهرة
 كورال أكابيللا
 فرقة الرقص المسرحى الحديث المصرية
 فرقة عبد الحليم نويره للمزيكا العربية
 الفرقة القومية للمزيكا العربية
 فرقة اوبرا الاسكندرية للمزيكا العربية
 فرقة المزيكا العربية للتراث
 فرقة الانشاد الديني

 رؤساء دار الاوبرا 

 درانيت بك	1 نوفمبر 1869 - 1886	أول رئيس للاوپرا، و كان يونانى الجنسية ويعتبر أول من تولى الاشراف على بنائها ودارتها وتقديم اوبرا عايدة
 بسكوالى كلمنته	1886 - 1910	المؤلف الموسيقي
 جنارو فورنارنو	1911 - 1931	وقد توقف الموسم فى الفتره دى بسبب الحرب العالمية الأولى
 نورتاتوتو كانتونى	1932 - 1937	معلم الأميرات
 منصور غانم	لم بيستمر اكتر من سنه	أول مصرى يرأس الاوبرا
 الفنان سليمان نجيب	1938 - 1954
 الشاعر عبد الرحمن صدقى
 المهندس محمود النحاس	1956	تعتبر فترة رئاسته من أزخر الفترات بالباليه الروسي
 صلاح طاهر	1962 - 1966	الفنان التشيكيلي
 صالح عبدون	1966 - 28 اكتوبر 1971	من هواة المزيكا وآخر رئيس للاوبرا الخديوية
 حريق الاوپرا المصريه وانقطاعها لحد اعادة بنائها
 رتيبة الحفنى	يونيه 1988 - مارس 1990
 طارق على حسن	1990 - 1992
 ناصر الانصارى	1992 - 1997
 مصطفى ناجى	1997 - 2000
 سمير فرج	2000 - 2004
 عبد المنعم كامل	2004 - 29 ديسمبر 2011
 ايناس عبد الدايم	29 ديسمبر 2011 - 2018
 مجدى صابر	من 2018
 خالد داغر من فبراير 2023
 لمياء زايد من 2024

 شوف كمان 
 دار الاوبرا الخديويه
 دار اوبرا اسكندريه
 دار اوبرا دمنهور

 وصله برانى 
 الموقع الرسمى لدار الاوبرا المصرية

 مصادر 
 ماهر حسن، المصرى اليوم، مؤسسة المصرى النهارده للصحافة و النشر، عدد 2310، 10 اكتوبر 2010.

تصنيف:ثقافة مصر
تصنيف:مبانى
تصنيف:القاهره
تصنيف:معالم القاهرة
تصنيف:مسارح
تصنيف:دار أوبرا
تصنيف:دار أوبرا فى مصر
تصنيف:مسارح فى مصر